Resumé af personalesag



Resumé af personalesag

Sammendrag

1. Tjenestemandssager – forudgående administrativ klage – begreb – kvalifikation tilkommer Unionens retsinstanser

(Tjenestemandsvedtægten, art. 90, stk. 2)

2. Tjenestemandssager – forudgående administrativ klage – eksistensen af en akt, der indeholder et klagepunkt – forpligtelse til direkte at indgive klage

(Tjenestemandsvedtægten, art. 90, stk. 1 og 2)

3. Tjenestemænd – rettigheder og forpligtelser – ytringsfrihed – fremlæggelse af faktiske oplysninger, som lader formode, at der finder ulovlige handlinger sted eller adfærd, som udgør et alvorligt brud – beskyttelse mod disciplinær forfølgning – rækkevidde

(Tjenestemandsvedtægten, art. 22a, stk. 3, Kommissionens afgørelse 1999/396, art. 2)

4. Tjenestemænd – psykisk chikane – begreb – negative bemærkninger rettet til en tjenestemand – ikke omfattet – betingelser

(Tjenestemandsvedtægten, art. 12a)

5. Tjenestemænd – psykisk chikane – begreb – rygter – ikke omfattet

(Tjenestemandsvedtægten, art. 12a)

1. Den juridiske kvalifikation af en skrivelse fra en tjenestemand vedrørende »ansøgning« eller »klage« tilkommer alene Personaleretten og er ikke undergivet parternes vilje. I denne forbindelse udgør en skrivelse, hvori en tjenestemand klart giver udtryk for at anfægte en afgørelse, en klage som omhandlet i vedtægtens artikel 90, stk. 2, og ikke en ansøgning.

(jf. præmis 62)

Henvisning til:

Retten i Første Instans: 30. april 1998, sag T-205/95, Cordiale mod Parlamentet, præmis 34 og 38

Personaleretten: 15. februar 2011, sag F-76/09, AH mod Kommissionen, præmis 38 og den deri nævnte retspraksis

2. Når der foreligger en afgørelse fra ansættelsesmyndigheden, og denne udgør en negativ akt for tjenestemanden, skal den pågældende ikke indgive en ansøgning som omhandlet i vedtægtens artikel 90, stk. 1, men anvende klageproceduren i artikel 90, stk. 2, når han vil opnå annullation, ændring eller tilbagekaldelse af denne akt.

(jf. præmis 77)

Henvisning til:

Personaleretten: 30. april 2009, sag F-65/07, Aayhan m.fl. mod Parlamentet, præmis 40

3. Beskyttelsen i vedtægtens artikel 22a, stk. 3, ligeledes fastsat i artikel 2 i afgørelse 1999/396 om betingelser og regler for interne undersøgelser i forbindelse med bekæmpelse af svig, korruption og alle andre ulovlige aktiviteter til skade for Fællesskabernes interesser gives uden nogen formaliteter til tjenestemænd, som har givet oplysninger om forhold, som lader formode, at der finder ulovlige handlinger sted, og dette alene af den grund, at de har fremlagt nævnte oplysninger.

Imidlertid giver nævnte beskyttelse ikke tjenestemanden beskyttelse mod enhver bebyrdende afgørelse, men kun mod de afgørelser, der træffes på grundlag af sådanne oplysninger.

(jf. præmis 86 og 90)

Henvisning til:

Personaleretten: 24. februar 2010, sag F-2/09, Menghi mod ENISA, præmis 139

4. Negative bemærkninger rettet til en tjenestemand er ikke et angreb på en persons værdighed, personlighed eller psykiske eller fysiske integritet, for så vidt som de formuleres i afmålte vendinger, og for så vidt som det ikke fremgår af sagsakterne, at de hviler på beskyldninger, som er fejlagtige og uden sammenhæng med de objektive forhold.

(jf. præmis 98)

Henvisning til:

Personaleretten: Menghi mod ENISA, præmis 110

5. Et rygte kan ikke, selv om dette viser sig at være begrundet, anses for at udgøre et bevis på psykisk chikane mod en tjenestemand eller på, at der foreligger en strafbar adfærd fra administrationens side.

(jf. præmis 100)

Henvisning til:

Retten i Første Instans: 8. juni 1995, sag T-496/93, Allo mod Kommissionen, præmis 48